James Troisi

James Troisi (født 3. juli 1988) er en australsk fotballspiller som spiller for Western United FC (Australia).

Tidligere har han spilt for engelske Newcastle United, tyrkiske Gençlerbirliği og Kayserispor, italienske Atalanta og australske Melbourne Victory. Han kan brukes både på midtbanen og i angrep. Han har dessuten flere landskamper for Australia.

 Klubbkarriere 
Troisi signerte sin første profesjonelle kontrakt med Newcastle United 10. januar 2007, som holdt ham på St. James' Park frem til juni 2008. Han fikk ingen offisielle kamper for a-laget, selv om han ved flere anledninger satt på benken både i liga- og UEFA-cupkamper.

Det gikk rykter om at hans tidligere mentor, Glenn Roeder, som i oktober 2007 tok over Norwich City, ønsket seg Troisi, men ingen overgang kom i stand. I januar 2008 var Troisi på prøvespill med tanke på en utlånsavtale hos nederlandske Roda JC.

I august 2008 gikk han til den tyrkiske klubben Gençlerbirliği og i 2009 gikk turen videre til Kayserispor. Etter fire år i Tyrkia inngik Troisi en fireårskontrakt med den italienske klubben Juventus, men deler av spillerrettighetene ble solgt videre til Atalanta. Etter kun seks kamper for sistnevnte klubb i 2012/2013-sesongen ble han i september 2013 lånt ut til klubben Melbourne Victory i hjemlandet Australia. Etter en sesong i Melbourne kunngjorde Juventus 20. juni 2014 at de hadde kjøpt det fulle eierskapet til spilleren fra Atalanta.

 Landslagskarriere 
Troisi debuterte for det australske U23-landslaget 18. april 2007 mot Saudi-Arabia. Han var i den australske troppen som deltok i Sommer-OL 2008. Sin debut for A-landslaget fikk han 22. mars 2008 i en kamp mot Singapore. Troisi var i den australske troppen til VM i fotball 2014 i Brasil.

Han ble tatt ut i s tropp til FIFA Confederations Cup 2017 i Russland.

Han ble tatt ut i s bruttotropp til VM i fotball 2018 i Russland.Van Marwijk names preliminary squad for the 2018 FIFA World Cup

 Referanser 

 Eksterne lenker 



Kategori:Australske fotballspillere
Kategori:Deltakere for Australia under Sommer-OL 2008
Kategori:Fotballspillere under Sommer-OL 2008
Kategori:Spillere i Fotball-VM 2014
Kategori:Spillere i FIFA Confederations Cup 2017
Kategori:Fotballspillere for Newcastle United FC
Kategori:Fotballspillere for Gençlerbirliği SK
Kategori:Fotballspillere for Kayserispor
Kategori:Fotballspillere for Atalanta BC
Kategori:Fotballspillere for Melbourne Victory
Kategori:Fotballspillere for Juventus FC
Kategori:Fotballspillere for SV Zulte Waregem
Kategori:Fotballspillere for Ittihad FC
Kategori:Fotballspillere for Liaoning FC
Kategori:Fotballspillere for Adelaide United FC
Kategori:Fotballspillere for Western Sydney Wanderers FC
Kategori:Fotballspillere for Western United FC (Australia)
Kategori:Personer fra Adelaide